Diari Oficial de la Generalitat Valenciana


Sumari del DOGV 1419, del 09-11-1990 (1990/819320)

RESOLUCIÓ de 3 de setembre de 1990, de la Conselleria de Cultura, Educació i Ciència, per la qual es convoquen 16 places per assistir a un curs de perfeccionament en la metodologia de l'angles preparatori del certificat de la Royal Society of Arts per al professorat no natiu d'angles.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1419

Data del DOGV
:   09-11-1990

Secció del DOGV
:   ALTRES DISPOSICIONS

Número del document
:   1990/819320


Data del document
:   03-09-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 3 de setembre de 1990, de la Conselleria de Cultura, Educació i Ciència, per la qual es convoquen 16 places per a assistir a un curs de perfeccionament en la metodologia de l'anglès preparatori del certificat de la Royal Society of Arts per al professorat no natiu d'anglès.  
Dins del Programa de Formació Permanent del Professorat de Llengües que la Conselleria de Cultura, Educació i Ciència està realitzant, es considera necessari oferir als professionals de l'ensenyament cursos de reconegut prestigi que els proporcionaran un alt nivell de capacitat teòrico- pràctica. Aquest és el cas del curs Certificate for Overseas teachers of English (COTE), organitzat conjuntament per la Universitat de Cambridge i la Royal Society of Arts. El curs ha estat convocat per aquesta conselleria en dues ocasions anteriors, dins del marc del Conveni existent entre aquesta i el British Council.  
Per això, i fent ús de les competències que em confereix l'article 15 del Decret 95/1987, de 17 d'agost, del Consell de la Generalitat Valenciana, resolc  
Primer Convocatòria  
Convocar un curs de perfeccionament lingüístic i metodològic de l?ensenyament de l?anglès, destinat al professorat que imparteix la docència d'aquesta assignatura, en centres públics i privats concertats, de la Comunitat Valenciana.  
Segon Finançament  
L?esmentat programa serà sufragat a càrrec del programa 423.10 del pressupost de 1990 i de les aplicacions pressupostàries que determine el caràcter de la despesa.  
Tercer Organització  
L?organització del curs anirà a càrrec del British Council de València, i també la totalitat dels aspectes tècnics.  
Quart Objectius  
Els participants que superen aquests cursos rebran el Certificate for Overseas Teachers of English de la Royal Society of Arts/Ucles.  
Cinquè Participació  
El nombre de participants serà de 14 per a col·legis públics i 2 per a col·legis privats concertats, i hauran de tenir els requisits següents:  
- Ser professor/a d'anglès en activitat en centres públics o privats concertats.  
- Tenir com a mínim dos anys d'experiència en la docència de l'anglès.  
- Tenir un coneixement de l'anglès aproximadament igual al de Cambridge Proficiency, o la revàlida de l'Escola Oficial d'Idiomes.  
Sisé Estructura del programa  
El curs tindrà lloc des de gener de 1991 a juny de 1991 i es compondrà de: 150 hores de classe dedicades al perfeccionament lingüístic i metodològic de l?ensenyament de l'anglès, 6 hores d?observació realitzades en classe d'altres professors, i tres visites al trimestre, del tutor a cada participant en el seu centre d'ensenyament.  
Les 150 hores estaran impartides de la manera següent:  
a) Del 7 al 31 de gener de 1991 (120 hores), durant les quals el professorat seleccionat estarà alliberat de classes; la substitució anirà a càrrec de la Conselleria de Cultura, Educació i Ciència.  
b) Set dissabtes, compresos entre febrer i juny (42 hores), sense substitució.  
Setè Continguts del curs  
- La naturalesa de l'idioma  
- Psicologia de l'aprenentatge amb un idioma estranger.  
- Enfocaments i mètodes en l'ensenyament de l'idioma.  
- Aspectes sòcio- culturals de l'ensenyament de l'anglès.  
- Planificació i organització de la classe.  
- Observacions de les classes i autoavaluació.  
- Ensenyament de tècniques auditives, orals, de lectura, escriptura i la seua avaluació.  
- Anàlisi i correcció d'errors.  
- Programació i avaluació.  
- Fonètica/Ensenyament de la pronunciació.  
- Gramàtica/Ensenyament de la gramàtica.  
- Ensenyament del vocabulari.  
- Disseny i utilització de mitjans àudio- visuals.  
- Avaluació i selecció de materials per a l'ensenyament de l'anglès.  
- Utilització de jocs, cançons i activitats dramàtiques en l'ensenyament de l'idioma.  
- Anàlisi de la llengua.  
Vuitè. Condicions de participació  
Les condicions de participació seran les següents:  
a) La matricula i l'assistència al curs seran gratuïtes.  
b) Els participants hauran d'abonar al començament del curs els drets d'examen de la Royal Society of Arts/Ucles (45 lliures aproximadament).  
c) Durant el mòdul intensiu, el professorat seleccionat de centres públics serà eximit de docència, per a la qual cosa la Conselleria de Cultura, Educació i Ciència nomenarà els substituts necessaris. Les despeses derivades de les substitucions del professorat seleccionat de centres privats concertats aniran a càrrec de la Direcció General de Centres i Promoció Educativa.  
Als participants el lloc de residència dels quals es trobe fora del lloc on es realitzen les activitats de formació, en un radi superior a 20 Km, els seran abonades les despeses de desplaçament des del seu lloc de residència a la ciutat on s'impartesca el curs i viceversa. Així mateix, se sufragaran les despeses d'allotjament i restauració quan s'acrediten dificultats diàries de desplaçament.  
El professorat que necessite viatjar en vehicle particular haurà de sol·licitar autorització prèvia al Servei de Formació del Professorat de la Direcció General d'Ordenació i Innovació Educativa perquè li siguen abonades les despeses per desplaçament.  
d) La Royal Society of Arts exigeix als participants l'assistència, com a mínim, al 80% de les hores totals de duració del curs, i aquesta és una condició indispensable per a poder presentar-se a l'examen final.  
e) Per a assegurar que l'oferta de formació del professorat es puga fer extensiva al major nombre de participants, un mateix sol·licitant no podrà accedir a dos o més cursos que coincidesquen en el mateix període de temps.  
Igualment, si algun participant ha estat seleccionat en dues o més convocatòries simultàniament, només podrà participar en una d'aquestes.  
Novè. Criteris de selecció  
La Comissió efectuarà una primera selecció tenint en compte els criteris següents:  
- Estar participant o haver participat en projectes d'innovació educativa.  
- Estar participant en grups de treball o seminaris permanents de CEP o del Servei de Formació Permanent de la Universitat.  
- Haver participat com a ponent en jornades o cursos de perfeccionament del professorat, relacionats amb l'ensenyament de llengües estrangeres.  
- Haver assistit a jornades o cursos de perfeccionament del professorat, relacionats amb l'ensenyament d'idiomes moderns.  
- Haver elaborat materials, articles o haver realitzat publicacions relacionades amb l'ensenyament de les llengües estrangeres.  
La selecció final es realitzarà mitjançant una prova escrita i una entrevista, segons el que establesca la Ucles/RSA.  
Deu. Avaluació  
Els participants hauran de realitzar:  
a) Quatre treballs proposats pel director del curs.  
b) Quatre treballs proposats per la Royal Society of Arts.  
c) Un examen final escrit en finalitzar el curs.  
Onze. Documentació  
Les sol·licituds es faran mitjançant instància individual dirigida al director general d'Ordenació i Innovació Educativa (Servei de Formació del Professorat).  
A les sol·licituds s'adjuntarà un breu currículum i les acreditacions necessàries que exigeixen els apartats 5 i 9 d'aquesta convocatòria.  
Tota la documentació aportada ha d'estar directament relacionada amb l?idioma del curs a què aspira ser admès el sol·licitant.  
Dotze. Termini i lloc de presentació de les sol·licituds i documentació  
El termini de presentació de sol·licituds serà d'un mes a partir de la data de publicació en el Diari Oficial de la Generalitat Valenciana d'aquesta Resolució.  
Les sol·licituds podran presentar-se als Serveis Territorials de Cultura i Educació d'Alacant, Castelló i València, als Centres de Professors, o per qualsevol dels mitjans que estableix l'article 66 de la Llei de Procediment Administratiu.  
Tretze. Comissió de selecció  
La convocatòria serà resolta per una Comissió formada per:  
El cap del Servei de Formació del Professorat, o persona en qui delegue.  
- El cap del Servei del Programa d'Innovació i Reformes Experimentals.  
- La cap del Servei d'Ordenació Acadèmica, o persona en qui delegue.  
- Un assessor o assessora de l?àrea d?anglès de la Reforma.  
- Un assessor o assessora responsable de l'àrea d?anglès dels CEP.  
- Un professor o professora d'EM de llengua estrangera de reconegut prestigi.  
Actuarà com a secretari un funcionari/funcionària del Servei de Formació del Professorat, amb veu però sense vot.  
Podran assistir a les reunions de la Comissió representants dels Sindicats que formen part de la Mesa Sindical Sectorial d'Educació, amb veu, però sense vot.  
Catorze. Exposició pública de les llistes de seleccionats i reclamacions  
La relació de seleccionats es farà pública a la Conselleria de Cultura, Educació i Ciència, als Centres de Professors i als Serveis Territorials de Cultura i Educació, i hi haurà un termini de set dies per a reclamar davant la Comissió seleccionadora.  
Les reclamacions seran trameses a la Direcció General d'Ordenació i Innovació Educativa (Av Campanar 32, 46777 València).  
Una volta resoltes les reclamacions, es farà pública la llista definitiva d'admesos.  
Quinze. Retirada de documentació  
La documentació presentada pels concursants, es podrà retirar del Servei de Formació del Professorat de la Direcció General d'Ordenació i Innovació Educativa, durant el mes següent a la publicació de la Resolució en el Diari Oficial de la Generalitat Valenciana, directament per l?interessat o per persona autoritzada presentant una fotocòpia del DNI del concursant. Transcorregut aquest termini, es perdrà tot dret sobre aquesta.  
València, 3 de setembre de 1990. - El Director General d'Ordenació i Innovació Educativa: Baltasar Vives i Moncho.  
ANNEX  
INSTANCIA DE SOL-LICITUD  
A) DADES DEL CENTRE:  
Tipus de centre: Públic Privat concertat   
Nom del centre   
Adreça CP   
Localitat Província   
Telèfon   
B) DADES PERSONALS DEL PROFESSOR O PROFESSORA:  
Nom i cognoms   
Adreça CP   
Localitat Província   
DNI Telèfon   
C) DADES PROFESSIONALS DEL PROFESSOR O PROFESSORA:  
Especialitat   
Assignatura o assignatures que imparteix   
   
Cicle que imparteix en l?any escolar 1990/91   
D) DOCUMENTACIO QUE S'HA D`ADJUNTAR A AQUESTA INSTANCIA:  
Documentació en relació amb l'apartat cinquè  
Documentació en relació amb l?apartat novè  
 , de de 1990.  
DIRECCIO GENERAL D'ORDENACIO I INNOVACIO EDUCATIVA